कक्राझार जिल्लानि गसाइगाव महकुमानि सिङाव थानाय 3 नं श्रीरामपुर बियाबनि सिङाव थानाय सिमुलताफुरआव 3 नं श्रीरामपुर बियाबनि जिएसपि दोलोनि बिसायख’थि मावख’ बेखेवो। बे हाबाफारियाव बे बियाबनि बिजाथि हाफिजुर रहमन आरो 5 नं कक्राझार लक सभानि एमपि नब’ कुमार सरनियाजों लोगोसे जिएसपि दोलोखौ मोजां मोनग्रा, दैदेनगिरि, गामिनि गामि गोरा आरो रायजो- राजाफोरा बाहागो लायो। आरो बे हाबाफारिनि गेजेरजोंनो एमपि नब’ कुमार सरनिया बुङो दि जिएसपि दोलोनि बेरेखा दोलोफोरा जेसेबां खायदा बाहाया मानो बे खेबाव जिएसपि दोलोआ कक्राझार दखल खालामगोना रोखा आरो बिटिसिआव सोरखार दाखोन। बिजेपि आरो इउपिपिएल दोलोनि इसिङारि सोमोन्दोखौ रावबो मोनथियै आद्रा गैया आरो बिजेपि, बिपिएफजों जानाय दाङाबाजिआ दानदिसेनिल’, बे सोमोन्दोआ गारलायनायनि नङा होननानै बयबो रायजोफोरा मिथियो। बेनिखायनो अबर’फोरा गासैबो जिएसपि दोलोनो भट होगोन होननानै बुंथियो।